**Vaasa Climate Change Conference and Networking Forum 2019**

**Ένα διεθνές συνέδριο δικτύωσης για την κλιματική αλλαγή στη Φινλανδία, που εστίασε στις υπάρχουσες λύσεις και στην προσπάθεια διάδοσης και εφαρμογής αυτών σε παγκόσμιο επίπεδο**.

Ολοκληρώθηκε με μεγάλη επιτυχία το διεθνές συνέδριο δικτύωσης για την κλιματική αλλαγή που έλαβε χώρα στην πόλη Vaasa της Φινλανδίας από τις 26 έως τις 28 Σεπτεμβρίου 2019. Ήταν μια τριήμερη εκδήλωση που συνδύασε με επιτυχία το επιστημονικό συνέδριο με κινηματογραφικό πανόραμα βραβευμένων ντοκιμαντέρ και καλλιτεχνικές εκδηλώσεις.

**Πολύ μεγάλη συμμετοχή στη διοργάνωση**

Στην οργάνωση της εκδήλωσης συμμετείχαν συνολικά **72 άτομα από 36 οργανισμούς από 11 χώρες**. Ήτοι, επτά εκπαιδευτικοί οργανισμοί, εννέα επιχειρήσεις, επτά σύλλογοι, πέντε δίκτυα και ερευνητικοί οργανισμοί, έξη κινηματογραφικά φεστιβάλ και το πολιτιστικό κέντρο και οι βιβλιοθήκες της πόλης Βήσα.

Στο συνέδριο δήλωσαν συμμετοχή 110 άτομα ενώ την εκδήλωση παρακολούθησαν τις τρεις μέρες συνολικά γύρω στα 1000 άτομα. Την Ελλάδα εκπροσώπησε στην εκδήλωση το **Διεθνές Φεστιβάλ Ψηφιακού κινηματογράφου της Αθήνας** με τον Καλλιτεχνικό του Διευθυντή Παραγωγό και σκηνοθέτη Χρήστο Καρακάση και την Παραγωγό του AIDFF συγγραφέα και σκηνοθέτιδα Βασιλική Κάππα

Το συνέδριο έλαβε χώρα κατά τις δυο πρώτες μέρες στο πανεπιστήμιο της πόλης Βάσα και κατάφερε να φέρει κοντά, φοιτητές, ερευνητές, καθηγητές, πολιτικούς, ακαδημαϊκούς, clean-tech επιχειρηματίες, ακτιβιστές, μαθητές λυκείου, αλλά και σημαντικά δίκτυα συνεργασίας που αναπτύσσονται και δραστηριοποιούνται ήδη στον τομέα της ενέργειας και της κυκλικής οικονομίας σε όλες τις χώρες της Σκανδιναβίας όπως το νεοϊδρυθέν Nordic Energy Equality Network (NEEN) το οποίο δημοσίευσε και την επίσημη ιστοσελίδα του <https://neen.network>, στο άνοιγμα της εκδήλωσης.

Η επίσημη έναρξη του Δικτύου Σκανδιναβικής Ενέργειας (NEEN) συγκέντρωσε σημαντικούς παράγοντες στον ενεργειακό τομέα και από τις πέντε σκανδιναβικές χώρες. Η **Karina Barnholt Klepper**, πρόεδρος του διοικητικού συμβουλίου από τη Νορβηγία, αναφέρθηκε για το όραμα του NEEN για εξασφάλιση της ισότητας των φύλων και της διαφορετικότητας στην ανάπτυξη της ενέργειας του αύριο.

*"Το NEEN θα το κάνει αυτό, καθιστώντας τον ενεργειακό τομέα όλο και περισσότερο ελκυστικό για τις γυναίκες και τονίζοντας τα πρότυπα ρόλων",* ανέλυσε η **Sofia Elamsson**, Γραμματέας του Συμβουλίου από τη Σουηδία. Εκπρόσωποι από το ακαδημαϊκό, βιομηχανικό και δημόσιο τομέα ήταν παρόντες κατά τη διάρκεια της εκδήλωσης. Επίσης εθνικά δίκτυα, όπως η Kraftkvinnorna από τη Σουηδία και η ”Γυναίκα στην Ενέργεια” από την Ισλανδία, μοιράστηκαν τις επιτυχημένες τους ιστορίες για την αύξηση της ισότητας των φύλων στον τομέα της ενέργειας στις χώρες τους, επισημαίνοντας όμως παράλληλα ότι υπάρχει ακόμα πολύς δρόμος.

**Οι εισηγήσεις στο πανεπιστήμιο της Βάασα**

Οι 5 βασικές εισηγήσεις στο πανεπιστήμιο, πλαισιώθηκαν από εισαγωγικά πεντάλεπτα βίντεο από επιλεγμένα αποσπάσματα ντοκιμαντέρ που είχαν σχέση με το αντικείμενο, ενώ μετά το τέλος των εισηγήσεων, ακολούθησαν πολύ ενδιαφέρουσες πάνελ συζητήσεις με ευρεία κοινωνική συμμετοχή σχεδόν από όλα τα κοινωνικά στρώματα.

**Τα κύρια συμπεράσματα μέσα από τις 5 συνεδρίες στο Πανεπιστήμιο της Βάασα είναι:**

1. **Λύσεις σε τοπικό επίπεδο** <https://catalogue.cleantechkvarken.com/company/vaasa-biogas-busses/> βασισμένες στην καινοτομία και σε νέες πρακτικές σωστής (και κερδοφόρας) διαχείρισης απορριμμάτων, έχουν σήμερα τη δυναμική να εφαρμοστούν και σε παγκόσμιο επίπεδο σε χώρες που το έχουν ανάγκη, συνεπώς, μπορούν να συμβάλλουν σημαντικά στο γρήγορο μετασχηματισμό της παγκόσμιας οικονομίας που χρειάζεται εσπευσμένα η ανθρωπότητα σήμερα. Ειδικά τον τομέα της ανακύκλωσης, θα πρέπει να γίνουν πιο γρήγορα βήματα από πολλές χώρες και να παραμεριστούν οι εκούσιες επιβραδυντικές τακτικές και αντιλήψεις του περασμένου αιώνα, ο λαϊκισμός και οι πολιτικές σκοπιμότητες.
2. **NEEΣ ΑΝΑΔΥΟΜΕΝΕΣ ΨΗΦΙΑΚΕΣ ΟΙΚΟΝΟΜΙΕΣ / ΝΕΕΣ ΘΕΣΕΙΣ ΕΡΓΑΣΙΑΣ**

**Επίσης η** **ανάδυση νέων ψηφιακών οικονομιών, όπως αυτή** των 4000 και πλέον δορυφόρων που θα λειτουργήσουν από το 2020 και μετά, ήταν ένα από τα ελπιδοφόρα μηνύματα της δεύτερης συνεδρίας της εκδήλωσης.

Η νέα αυτή οικονομία διαστημικού χαρακτήρα, θα δημιουργήσει ένα φάσμα νέων επιχειρήσεων με νέες θέσεις εργασίας, που θα παρέχουν υπηρεσίες εστιάζοντας και αναλύοντας πληροφορίες και δεδομένα σε συγκεκριμένες περιοχές, όπως αυτή που εστιάζει στο Αρχιπέλαγος του Κβάρκεν, με σκοπό την αποφυγή οικονομικών ζημιών σε επιχειρήσεις λόγω της κλιματικής αλλαγής.

**O ρόλος και η αξία του οπτικοακουστικού μέσου (φιλμ)**

Επίσης αναγνωρίστηκε από όλους η αξία του ”οπτικοακουστικού μέσου” (φιλμ), σαν ένα από τα καλύτερα μέσα διάδοσης των θετικών αφηγημάτων για την καλύτερη πληροφόρηση και ευαισθητοποίηση των απλών πολιτών, που αποτελεί το κλειδί για την γρήγορη αντιμετώπιση της κλιματικής αλλαγής σε παγκόσμιο επίπεδο.

Έγινε γενικά αποδεκτό ότι το φιλμ συμβάλει στην καλύτερη οπτικοποίηση των προβλημάτων και των λύσεων και δημιουργεί δυνατά συναισθήματα τον απλό κόσμο, πολύ πιο δυνατά από τις στατιστικές και τα επιστημονικά διαγράμματα που χρησιμοποιούνται κατά κανόνα στα επιστημονικά συνέδρια. Το θέμα αυτό συζητήθηκε εκτενέστερα και στη συνεδρία των φεστιβάλ, αλλά και μεταξύ των συνέδρων εκτός κινηματογραφικού πλαισίου, στις συνεντεύξεις στο media room: βλ. βίντεο: <https://youtu.be/eZ25nEQP60w>

Η Τρίτη συνεδρία οργανώθηκε από το **Nordic Energy Equality Network (NEEN)** και είχε σαν θέμα:

**"Πώς οι γυναίκες επιταχύνουν τη μετάβαση στη βιώσιμη η ενέργεια”**

Η πρώτη ομιλήτρια ήταν η δημοσιογράφος και σύμβουλος **Viktoria Raft** απο τη Σουηδία, η οποία είναι μια από τις δημιουργούς του σουηδικού δικτύου *Γυναίκες στην Ενέργεια* το οποίο ιδρύθηκε το 2015 με σκοπό να καταστήσει πιο ορατές τις γυναίκες και τον ρόλο τους στον ενεργειακό τομέα.

Η κ. Raft αναφέρθηκε στο γεγονός ότι ο τομέας της ενέργειας πρέπει να προσελκύσει περισσότερες γυναίκες όχι μόνο λόγω του ζητήματος της ισότητας αλλά και επειδή χρειάζεται να αναζωογονηθεί, καθώς πολλοί άνθρωποι πλησιάζουν τη συνταξιοδότηση και η πρόσληψη νέων ανθρώπων όλων των φύλων είναι απαραίτητη. Παράλληλα, υπογράμμισε ότι ο τομέας της ενέργειας αντιμετωπίζει μεγαλύτερη ζήτηση φιλικών προς τον πελάτη λύσεων και προσαρμογής στην έξυπνη τεχνολογία και η προσέλκυση ανθρώπων από διαφορετικό υπόβαθρο, πολιτισμούς και ηλικίες, είναι αυτό που θα κάνει τη διαφορά για να καταστήσει τον τομέα επιτυχημένο με αυτές τις προκλήσεις. "Έχουμε πολλά να κάνουμε ακόμα, αλλά είναι πραγματικά ενθαρρυντικό το γεγονός ότι μπορούμε να τα κάνουμε μαζί. Το δίκτυο εργάζεται για την προσέλκυση περισσότερων γυναικών στον κλάδο και έχει σκοπό για να αυξήσει το ποσοστό των γυναικών στις διευθύνσεις και στις ομάδες διαχείρισης.

H καθηγήτρια πανεπιστημίου **Marie Münster** από το Τεχνικό Πανεπιστήμιο της Δανίας (DTU) επισήμανε μεταξύ άλλων την έρευνα που δείχνει ότι η κλιματική αλλαγή μπορεί να επιλυθεί, εάν οι γυναίκες συμμετέχουν στο εργατικό δυναμικό. Σε ένα πλήρες δυναμικό σενάριο όπου οι γυναίκες και οι άνδρες έχουν ισότιμους ρόλους στην αγορά εργασίας, το παγκόσμιο ετήσιο ΑΕΠ θα μπορούσε να αυξηθεί περισσότερο από αρκετά για να χρηματοδοτήσει τη μάχη κατά της κλιματικής αλλαγής. Η Münster υπογράμμισε και την δήλωση του κ. Carlos Moedas, ευρωπαίου επίτροπου για την Έρευνα, την Επιστήμη και την Καινοτομία: «Η ισότητα των φύλων δεν είναι μόνο θέμα ανησυχίας για τις γυναίκες. πρέπει να έχει σημασία για όλους μας. Εάν θέλουμε να πάρουμε την επιστημονική αριστεία στο επόμενο επίπεδο, εάν θέλουμε να προσφέρουμε επιστημονικές λύσεις στις πολλές επείγουσες και πιεστικές παγκόσμιες προκλήσεις, χρειαζόμαστε όλα τα ταλέντα στο παιχνίδι.

Η κ. **Pirjo Jantunen**, διευθύντρια ανάπτυξης επιχειρήσεων στην εταιρεία Helen στη Φινλανδία, μίλησε για τη σημασία που έχει η ποικιλομορφία στους χώρους εργασίας, υποστηρίζοντας και πάλι ότι αυτό είναι απαραίτητο για την τόνωση της μετάβασης στην πράσινη ενέργεια. Τα διαφορετικά υπόβαθρα δημιουργούν διαφορετικές σκέψεις και τελικά ένα πιο καινοτόμο εργατικό δυναμικό. Η κ. Jantunen εξήγησε την έλλειψη διαφοροποίησης, δείχνοντας ότι η ενεργειακή βιομηχανία είναι αρκετά σταθερή και διατηρώντας αυτή τη σταθερότητα, η ομάδα των εργαζομένων εξακολουθεί να είναι ομοιογενής. Συνεχίζοντας, αναφέρθηκε σε μια έρευνα που δείχνει επίπεδα προκατειλημμένης συμπεριφοράς και ότι τα στερεότυπα για τις αξίες των ανδρών συγκριτικά με αυτές των γυναικών, είναι ριζωμένα βαθιά στον πολιτισμό μας. Η κ. Jantunen υποστήριξε ότι αυτό είναι ορατό ήδη από την παιδική ηλικία και πώς μεγαλώνουν τα παιδιά σήμερα, πως αυτά μπορούν να επηρεαστούν στην επιλογή της εκπαίδευσης και της σταδιοδρομίας τους. Τόνισε επίσης τη σημασία της ενθάρρυνσης των κοριτσιών να παρακολουθήσουν μαθήματα STEM (επιστήμη, τεχνολογία, μηχανική και μαθηματικά), αλλά και επίσης, ότι ο τομέας της ενέργειας πρέπει να αμφισβητήσει τα στερεότυπα και να στρατολογήσει κόσμο εκτός STEM.

Η κ. Jantunen ολοκλήρωσε επισημαίνοντας ένα πρόσωπο που αμφισβητεί δυναμικά όλα αυτά τα στερεότυπα, την πασίγνωστη νεαρή ακτιβίστρια της κλιματικής αλλαγής Greta Thunberg, η οποία ήταν σαφώς και αυτή στο προσκήνιο της εκδήλωσης στη Βάασα μετά από μια ομιλία στη Σύνοδο Κορυφής του ΟΗΕ για το κλίμα στη Νέα Υόρκη την ίδια εβδομάδα.

Τέλος, " Η κ. **Ragnheiður Elín Árnadóttir,** πρώην Υπουργός Ενέργειας της Ισλανδίας, δημοσίευσε την τελευταία έκθεση «Η ποικιλομορφία των φύλων στον ισλανδικό ενεργειακό τομέα» και είπε ότι η έκθεση δείχνει ότι τα πράγματα βελτιώνονται, ιδίως στα ισλανδικά συμβούλια, αλλά υπάρχει ακόμα πολύς δρόμος μέχρι την ισότητα. Η κ. Árnadóttir επιβεβαίωσε μέσα από την εμπειρία της και ως υπουργός, ότι οι αποκαλούμενες ”καταστάσεις γυάλινης οροφής” συμβαίνουν συχνά στις γυναίκες τόσο στις επιχειρήσεις όσο και στην πολιτική. Μια γυναίκα που παίρνει πολύ χώρο συχνά θεωρείται απειλή. Η κ. Árnadóttir συμφώνησε σχετικά με την ποικιλομορφία, τονίζοντας ότι η ποικιλομορφία έχει οικονομικό νόημα και είναι καλό για τις επιχειρήσεις και συμφώνησε ότι οι γυναίκες αντιμετωπίζουν συχνά αθέμιτο ανταγωνισμό και ότι για αυτές υπάρχει πάντα ένα "αλλά"… πχ. ”*Είναι καλά μορφωμένη αλλά δύσκολο να εργαστεί*...” η, ”..*είναι πολύ εξειδικευμένη αλλά μπορεί να μην μπορεί να εργάζεται υπερωρίες*”... και ούτω καθεξής. Αυτά συμβαίνουν διότι οι κανόνες του παιχνιδιού στην Ενέργεια έγιναν μόνο από άντρες πριν από αιώνες και δυστυχώς παραμένουν σήμερα γι αυτό πρέπει να αλλάξουν το γρηγορότερο: "*Είμαστε τελικά στη λίστα των προσκεκλημένων, είμαστε προσκεκλημένες στο πάρτι, αλλά δεν είναι αρκετό - πρέπει να είμαστε στους διοργανωτές του πάρτι*» ανέφερε χαρακτηριστικά.

Η πάνελ συζήτηση που ακολούθησε έδωσε στο κοινό την πεποίθηση ότι η μετάβαση στη βιώσιμη ενέργεια είναι κάτι πολύ σημαντικό για να αποφασιστεί μόνο από ένα στενό τμήμα της κοινωνίας. Το ζήτημα της ενέργειας αφορά όλους μας και είναι ένα ζήτημα που έχει επίσης να κάνει με νοοτροπίες, κοινωνικές δομές και τον πολιτισμό γι αυτό και πρέπει να περιλαμβάνει όλες τις προοπτικές της κοινωνίας. Η ποικιλομορφία αποδεικνύεται ότι αυξάνει τη δημιουργικότητα και η δημιουργικότητα είναι μια πολύ αναγκαία συνιστώσα στον ενεργειακό τομέα σε αυτήν την καθοριστική στιγμή για την ανθρωπότητα.

**Λύσεις και διεθνής βοήθεια στο πολύπαθες Ιράκ!**

Η τέταρτη συνεδρία είχε να κάνει με τις επιπτώσεις της κλιματικής αλλαγής στις άγονες και ημι-άνυδρες περιοχές της Μέσης Ανατολής και της Αν. Μεσογείου, με κύριους ομιλητές δυο Ιρακινούς καθηγητές πανεπιστημίου από το Τεχνολογικό Πανεπιστήμιο της πόλης Luleå στη Σουηδία, τους κκ. **Nahdir Al Ansari** και  **Qais Al-Madhlom**.

Ο κ. **Qais Al-Madhlom**. ανέπτυξε διεξοδικά το πως μπορεί να ξεπεραστεί το πρόβλημα της κλιματικής αλλαγής μέσω ενός νέου συστήματος υπογείου αποθήκευσης θερμικής ενέργειας, προτείνοντας επίσης λύσεις το στο πρόβλημα της λειψυδρίας που αντιμετωπίζει έντονα τελευταία το Ιράκ, που βρίσκεται στο έλεος της Τουρκίας αφού προμηθεύεται το 80% του νερού που χρειάζεται από την χώρα του Ερντογάν.

Διαπιστώθηκε επίσης ότι κατάσταση στην πολύπαθη αυτή χώρα είναι πολύ κρίσιμη καθώς μαστίζεται από διαφθορά στην πολιτική της σκηνή, εμφύλιο μεταπολεμικό σπαραγμό, διεθνή τρομοκρατία, και ταυτόχρονα την απειλή καταστροφικού ατυχήματος στο φράγμα της Μοσούλης, μια πραγματικά ”ωρολογιακή βόμβα” που αν εκραγεί, περά από τις εκατοντάδες χιλιάδες νεκρούς, θα δημιουργήσει ένα νέο μεταναστευτικό ρεύμα στην Ευρώπη, της τάξεως των 6 εκατομμυρίων προσφύγων συμφώνα με τους δυο ομιλητές, που τόνισαν ότι το Ιράκ πρέπει να γίνει προτεραιότητα της Ευρώπης για βοήθεια σε νέα έργα υποδομής βασισμένα σε νέες τεχνολογίες που θα βελτιώσουν τις συνθήκες διαβίωσης στη χώρα και θα μειώσουν τους παραπάνω κινδύνους.

**Συνεντεύξεις Τύπου /Media Room** *στους χώρους του πανεπιστημίου της Βάασα.*

**Η πέμπτη και τελευταία συνεδρία**, που ήταν και η μεγαλύτερη σε συμμετοχή ομιλητών, είχε να κάνει με **Τοπικές λύσεις που μπορούν να αλλάξουν τον κόσμο** - **Εμπειρίες από την καταπολέμηση της κλιματικής αλλαγής"** και συμμετείχαν σε αυτήν 10 ομιλητές!

Την μεγάλη αυτή τελευταία συνεδρία στο πανεπιστήμιο διεύθυνε η Γερμανίδα ειδικός στην κλιματική αλλαγή κ. **Stella Schaller**. η οποία ανέλυσε στην αρχή γιατί οι τοπικές λύσεις έχουν μεγάλη σημασία και τους λόγους που τις καθιστούν μοναδικές, όπως η ενσωμάτωση του περιβάλλοντος με την κοινωνική και την οικονομική βιωσιμότητα, η δημιουργία κοινωνικής συμμετοχής, η σύνδεση και υποστήριξη νέων κοινών, πρακτικών και η καλλιέργεια αξιών (αλληλεγγύης)

Στις παρουσιάσεις της πέμπτης συνεδρίας έλαβαν μέρος: **Elina Viitasaari** / Center for Global Non-killing, **Mika Vanhanen** / ENO, **Nabil Mousa** / Waterkeepers in Iraq, **Dr Wayne Visser**/ Kaleidoscope Futures Ltd, **Karoliina Lummaa** / BIOS-research unit , **Jukka Kajan** / Founder of Joukon Voima, **Asseri Laitinen** / Teacher VAMK, **Göran Östberg**/VASEK, **Frans Koivola**/ Vaasa Lyceum student, UN Group.

Τις παρουσιάσεις ακολούθησε πάνελ συζήτηση με ενδιαφερόμενα μέρη στην ομάδα, το καθένα με μοναδική συμβολή στην καταπολέμηση της κλιματικής αλλαγής από τους εξής χώρους:

o Εκπαίδευσης

o Επιχειρησιακός εκπρόσωπος

o Επιστημονική κοινότητα / πανεπιστήμιο (κυκλική οικονομία)

o Ακτιβιστής διεθνούς επιπέδου

o Νέοι ακτιβιστές από τη Φινλανδία

o Πολιτιστικοί εκπρόσωποι

**Pop Day-Ημέρα εκλαΐκευσης-Το συνέδριο έρχεται στην πόλη**

Η τρίτη και τελευταία ημέρα της εκδήλωσης ήταν ημέρα εορταστική και ημέρα εκλαΐκευσης, όπου οι σημαντικές πληροφορίες που αναπτύχθηκαν διεξοδικά τις δύο πρώτες μέρες στο πανεπιστήμιο, κατάφεραν να φτάσουν στην κάρδια της πόλης και στα μάτια και τα αυτιά των απλών ανθρώπων, στην βιβλιοθήκη και στο πολιτιστικό ”σπίτι” Φάνυ, μέσω ενός πλούσιου σε καλλιτεχνικές και πολιτιστικές δραστηριότητες προγράμματος.

Το πρόγραμμα της τρίτης μέρας περιελάμβανε την συνεδρία των 6 κινηματογραφικών φεστιβάλ που προαναφέραμε, προβολές (ελευθέρας εισόδου) πολυβραβευμένων ντοκιμαντέρ για την κλιματική αλλαγή, παρουσιάσεις βιβλίων και ερευνητικών έργων, έκθεση φωτογραφίας, θεατρική παράσταση για παιδιά και οικογένειες και μουσική συναυλία, αφήνοντας έτσι ένα χαρωπό και ελπιδοφόρο μήνυμα στο κοινό στο τέλος της εκδήλωσης.